Ehdotus Euroopan parlamentin ja neuvoston direktiiviksi yhteisön postipalvelujen kehittämistä koskevista yhteisistä säännöistä ja palvelun laadun parantamisesta



Virallinen lehti nro C 322 , 02/12/1995 s. 0022



Ehdotus Euroopan parlamentin ja neuvoston direktiiviksi yhteisön postipalvelujen kehittämistä koskevista yhteisistä säännöistä ja palvelun laadun parantamisesta (95/C 322/10) KOM(95) 227 lopull. - 95/0221(COD) (Komission esittämä 22 päivänä marraskuuta 1995) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan, 66 artiklan ja 100 a artiklan, ottavat huomioon Euroopan parlamentin postipalvelujen yhtenäismarkkinoiden kehittämistä koskevasta vihreästä kirjasta 22 päivänä tammikuuta 1993 tekemän päätöslauselman (1), ottavat huomioon yhteisön postipalvelujen kehittämisestä 7 päivänä helmikuuta 1994 tehdyn neuvoston päätöslauselman (2), ottavat huomioon komission ehdotuksen, ottavat huomioon talous- ja sosiaalikomitean lausunnon, ottavat huomioon alueiden komitean lausunnon, sekä katsovat, että 1. olisi annettava toimenpiteitä sisämarkkinoiden toteuttamiseksi perustamissopimuksen 7 a artiklan mukaisesti; nämä markkinat käsittävät alueen, jolla ei ole sisäisiä rajoja ja jolla taataan tavaroiden, henkilöiden, palvelujen ja pääomien vapaa liikkuvuus, 2. sisämarkkinoiden toteuttaminen postialalla on tärkeätä yhteisön taloudelle ja taloudelliselle ja sosiaaliselle yhteenkuuluvuudelle, koska postipalvelut ovat tiedonvälityksen ja -vaihdon olennainen väline, 3. komissio on esittänyt 11 päivänä kesäkuuta 1992 postipalvelujen yhtenäismarkkinoiden kehittämistä koskevan vihreän kirjan ja 2 päivänä kesäkuuta 1993 tiedonannon yhteisön postipalvelujen kehittämisen suuntaviivoista, 4. komissio on aloittanut laajat yleiset neuvottelut yhteisölle merkittäviä postipalveluja koskevista seikoista, 5. yleisten postipalvelujen nykyinen ulottuvuus ja niiden toimittamisen edellytykset vaihtelevat huomattavasti jäsenvaltiosta toiseen; erityisesti palvelujen laatua koskeva suorituskyky on hyvin epätasainen jäsenvaltioiden kesken, 6. postiyhteydet rajojen yli eivät aina vastaa käyttäjien ja Euroopan kansalaisten odotuksia, ja palvelujen laatua koskeva suorituskyky yhteisön postipalveluissa rajojen yli on tällä hetkellä erityisen epätyydyttävä, 7. postialalla todettu kirjavuus vaikuttaa huomattavasti sellaisilla toiminta-alueilla, jotka ovat erityisen riippuvaisia postipalveluista, ja hidastaa yhteisön sisäistä yhteenkuuluvuutta, koska alueet, joilla ei ole riittävän korkeatasoisia postipalveluja ovat epäsuotuisassa asemassa sekä tiedotusten lähettämisen että tavaroiden jakelun osalta, 8. jo nyt on tarpeen varmistaa markkinoiden asteittainen avaaminen ja tasapuolinen toteuttaminen, jotta yhteisön koko alueella voitaisiin yleispalvelujen suorittajien velvoitteet ja oikeudet huomioon ottaen taata vapaa palvelujen tarjoaminen postialalla, 9. näin ollen postialalla vallitsevien edellytysten suurempi yhdenmukaistaminen yhteisön tasolla on tarpeen ja sen vuoksi on vahvistettava yhteiset säännöt, 10. toissijaisuusperiaatteen mukaisesti on laadittava yleisperiaatteiden kehykset yhteisön tasolla, mutta tarkkojen yksityiskohtaisten sääntöjen vahvistaminen kuuluu jäsenvaltioille, jotka voivat valita omaan tilanteeseensa parhaiten sopivan järjestelmän, 11. on erityisen tärkeätä taata yhteisön tasolla yleispostipalvelut, jotka vastaavat kaikissa jäsenmaissa toimitettavien kaikille käyttäjille kohtuuhintaisten korkeatasoisten palvelujen vähimmäiskokonaisuutta, missä tahansa yhteisön alueella käyttäjien maantieteellinen sijainti onkin, 12. yleisesti saatavilla olevien palvelujen tavoitteena on mahdollistaa kaikille käyttäjille helppo pääsy postiverkkoon tarjoamalla erityisesti riittävästi pysyviä yhteyspisteitä sekä keräilyn ja jakelun tiheyden osalta tyydyttävät edellytykset; yleisesti saatavilla olevat palvelut on toimitettava perusvaatimuksia noudattaen jatkuvan toiminnan varmistamiseksi ja käyttäjien tarpeisiin mukautumiseksi sekä oikeudenmukaisen ja syrjimättömän kohtelun takaamiseksi heille, 13. yleisesti saatavilla oleviin palveluihin on käsitettävä kansalliset palvelut sekä palvelut yli rajojen, 14. yleisesti saatavilla olevien palvelujen käyttäjille on ilmoitettava asianmukaisesti tarjottavista palveluista, niiden toimitus- ja käyttöedellytyksistä sekä niiden tariffeista, 15. perustamissopimuksen sääntöjen mukaisesti tiettyihin varattuihin oikeuksiin kuuluvien palvelujen säilyttäminen olisi perusteltua, jotta yleisesti saatavilla olevat palvelut voisivat toimia rahoitusta koskevan tasapainon edellytyksin, sanotun kuitenkaan rajoittamatta perustamissopimuksen kilpailusääntöjen noudattamista, 16. kirjepalvelun osalta vähintään 350 grammaa painavien lähetysten osuus lähetysten määrästä on alle kaksi prosenttia ja alle kolme prosenttia postilaitosten tuloista; hintaperuste (viisi kertaa perustariffi) auttaa paremmin erottamaan varatut palvelut pikajakelu-postipalveluista, jotka on jo vapautettu, 17. varattuihin oikeuksiin kuuluviin palveluihin ei pitäisi laskea suoramainontaa, jolla on oma osansa postipalvelumarkkinoilla ja joka kirjepalvelun osalta edustaa keskimäärin 17:ää prosenttia lähetysten määrästä ja 12:ta prosenttia postilaitosten tuloista yhteisössä; tämän palvelun pitäminen varatulla alalla voidaan kuitenkin sallia 31 päivään tammikuuta 2000, jos yleisesti saatavilla olevien palvelujen tarjoajan rahoitustasapaino tätä vaatii; komissio päättää kuitenkin viimeistään 30 päivänä kesäkuuta 1998 mahdollisuudesta siirtää vapauttamisen päivämäärää ottaen huomioon alalla tapahtuneen, erityisesti taloudellisen, yhteiskunnallisen ja teknologisen kehityksen ja yleisesti saatavilla olevien palvelujen tarjoajan rahoitustasapainon, 18. varattavista palveluista olisi poistettava maahan tulevan rajat ylittävän postin jakelu, joka kirjepalvelun osalta edustaa keskimäärin neljää prosenttia lähetysten määrästä ja kolmea prosenttia postilaitosten tuloista yhteisössä; tämän palvelun pitäminen varatulla alalla voidaan kuitenkin sallia 31 päivään tammikuuta 2000, jos yleisesti saatavilla olevien palvelujen tarjoajan rahoitustasapaino tätä vaatii; komissio päättää kuitenkin viimeistään 30 päivänä kesäkuuta 1998 mahdollisuudesta siirtää vapauttamisen päivämäärää ottaen huomioon alalla tapahtuneen, erityisesti taloudellisen, yhteiskunnallisen ja teknologisen kehityksen ja yleisesti saatavilla olevien palvelujen tarjoajan rahoitustasapainon, 19. varattuihin oikeuksiin kuuluvan alan laajuuden yleinen uudelleentarkistus on suunniteltu pidettäväksi viimeistään vuoden 2000 ensimmäisellä vuosipuoliskolla, 20. jäsenvaltioilla voi olla oikeutettu tarve myöntää nimeämälleen yhdelle tai useammalle laitokselle yleisen järjestyksen ja turvallisuuden vuoksi lähetysten vastaanottoon tarkoitettujen postilaatikoiden sijoittaminen yleisille teille, ja samasta syystä ne voivat nimetä laitoksen tai laitokset, joilla on oikeus laskea liikkeelle maan nimellä varustettuja postimerkkejä, 21. erityispalvelut kuten pikapalvelu-postipalvelu (lähetysten keräilyn, kuljetuksen ja jakelun suuremman nopeuden ja luotettavuuden lisäksi tämän palvelun ominaispiirteisiin kuuluvat kaikki seuraavat ylimääräiset palvelut tai osa niistä: toimittamisen takaaminen tiettyyn päivään mennessä; nouto asunnolta; luovuttaminen henkilökohtaisesti vastaanottajalle; mahdollisuus vaihtaa määränpäätä tai vastaanottajaa matkan aikana; lähetyksen vastaanoton vahvistaminen lähettäjälle; lähetysten seuranta; asiakkaiden henkilökohtainen palvelu ja palvelun tarjoaminen tilauksesta tarpeen mukaan) sekä uudet palvelut (perinteisistä palveluista poikkeavia palveluja) ja asiakirjojen vaihto eivät kuulu yleisesti tarjolla oleviin palveluihin eikä niitä näin ollen ole syytä varata yleisesti saatavilla olevien palvelujen tarjoajille; edellä mainittu koskee myös itsepalvelua (postipalveluja, jotka kirjelähetyksen kohteena oleva luonnollinen henkilö tai oikeushenkilö on ottanut hoitaakseen, tai näiden lähetysten kantoa ja kuljetusta, jotka ainoastaan tämän henkilön nimissä toimiva kolmas on ottanut vastuulleen), joka ei kuulu palveluihin, 22. jäsenvaltioilla on oltava toimivalta säännellä ilmoitusmenettelyillä omalla alueellaan sellaisten postipalvelujen tarjoamista, joita ei ole varattu yleisesti saatavilla olevien palvelujen suorittajille; näiden menettelyjen on oltava avoimia ja syrjimättömiä, 23. jäsenvaltioilla on oltava mahdollisuus asettaa tarvittaessa toimilupien myöntämisen ehdoksi yleisesti saatavilla olevien palvelujen velvoitteita tai rahallisen tuen antamista korvausrahastoon, jonka tarkoitus on hyvittää yleisesti saatavilla olevien palvelujen tarjoajalle tämän palvelun tarjoamisesta aiheutuva epäoikeudenmukainen taloudellinen rasite; jäsenvaltioilla on oltava mahdollisuus sisällyttää myöntämiinsä lupiin velvoite, että sallitut toimet eivät saa vahingoittaa yleisesti saatavilla olevien palvelujen tarjoajan tai yleisesti saatavilla olevien palvelujen tarjoajien erityis- ja yksinoikeuksia varattuihin oikeuksiin kuuluvien postipalvelujen osalta; suoramainonnan tunnistusjärjestelmän käyttöönottoa valvontasyistä voidaan harkita, kun suoramainonta on vapautettu, 24. jäsenvaltioiden vahvistamien luvanmyöntämismenettelyjen yhdenmukaistaminen yhteisön tasolla voi perustelluissa tapauksissa osoittautua tarpeelliseksi sellaisten postipalvelujen kaupallisessa tarjonnassa, joita ei ole varattu yleisesti saatavilla olevien palvelujen suorittajille, 25. voi olla tarpeen yhdenmukaistaa yhteisön tasolla yleiseen postiverkkoon pääsyn edellytykset jäsenvaltioissa, 26. yleisesti saatavilla olevien palvelujen moitteettoman hallinnon varmistamiseksi ja kilpailun vääristymisen välttämiseksi on yleispalveluissa käytettävien tariffien oltava objektiivisia, avoimia, syrjimättömiä ja kustannuksiin perustuvia, 27. rajat ylittävän postin osalta vastaanottajamaan yleisesti saatavilla olevien palvelujen suorittajan on saatava kustannuksensa peittävä korvaus; tämän korvauksen on myös edistettävä yhteisön rajat ylittävän palvelun laadun parantamista, 28. kirjanpidollinen ero varattuihin oikeuksiin kuuluvien palvelujen ja muiden palvelujen välillä on tarpeen, jotta saavutettaisiin avoimuus eri palvelujen kustannuksissa ja vältettäisiin se, että varattuihin oikeuksiin kuuluvalle osalle annettavan tuen siirtyminen muulle osalle vaikuttaisi viimeksi mainitun kilpailuedellytyksiin, 29. on otettava huomioon käyttäjien oikeutettu etu korkeatasoiseen palveluun; sen vuoksi on pyrittävä parantamaan yhteisön tasolla tarjottujen palvelujen laatua; laadun parantamiseksi on tarpeen, että jäsenvaltiot vahvistavat standardit yleisesti saatavilla oleviin palveluihin kuuluville palveluille, standardit, jotka yleisesti saatavilla olevien palvelujen suorittajien on täytettävä tai ylitettävä, 30. käyttäjien arvio palvelun laadusta on keskeinen osa palvelua, ja tämän palvelun laadun arviointistandardit ja laadun todellinen taso on julkaistava käyttäjien edun mukaisesti; tarvitaan palvelun laadun yhdenmukaistetut standardit ja yhteiset mittausmenetelmät palvelun laadun yhdenmukaisuuden arvioimiseksi yhteisössä, 31. jäsenvaltioiden on vahvistettava kansalliset laatustandardit yhteisön laatustandardien mukaisiksi; laatustandardit yhteisön sisäiset rajat ylittävälle osalle, jossa vaaditaan yhteistyötä vähintään kahden eri jäsenvaltion kahden yleisesti saatavilla olevien palvelujen suorittajan välillä, määrätään yhteisön tasolla, 32. näiden standardien noudattamista on valvottava säännöllisesti, itsenäisesti ja yhdenmukaiselta perustalta; käyttäjillä on oltava oikeus saada tietoja tämän valvonnan tuloksista, 33. kuluttajasopimusten kohtuuttomista ehdoista 5 päivänä huhtikuuta 1993 annettua neuvoston direktiiviä 93/13/ETY (3) sovelletaan myös postialan toimijoihin, 34. tarjottujen palvelujen laadun parantamiseksi on tarpeen, että mahdolliset riidat ratkaistaan nopeasti ja tehokkaasti; kansallisen tai yhteisön oikeuden mukaisten muutoksenhakukeinojen lisäksi olisi kehitettävä yksinkertainen sovittelumenettely; tämän menettelyn olisi oltava joustava, edullinen ja avoin ja annettava kaikille asianomaisille osapuolille oikeus osallistua siihen, 35. postiverkkojen yhteenliittämisen edistäminen ja kuluttajien etu vaativat teknisen standardoinnin nopeuttamista; tekninen yhteensovittaminen on välttämätön kansallisten verkkojen ja toimivan ja tehokkaan yhteisöllisen yleispalvelun yhteentoimivuuden edistämiseksi; käyttäjien on oltava aktiivisesti mukana teknisten standardien yhteensovittamisessa, 36. näiden yhteensovitettujen teknisten standardien yksityiskohtaisen laatimisen on edettävä asteittain; Euroopan standardoinnin suuntaviivojen ansiosta voidaan nämä teknisen standardoinnin erityistehtävät antaa Euroopan standardointikomitean tehtäväksi, 37. komissio on vastuussa yhteisön rajat ylittävien palvelujen laadun ja tekniseen standardoinnin kehittämiseen liittyvien töiden valmistelusta; sitä auttavat jäsenvaltiot, jotka neuvottelevat asianomaisten osapuolten kanssa, mukaan lukien kuluttajajärjestöt, sekä tätä tarkoitusta varten perustettu tilapäinen komitea, 38. yleisesti saatavilla olevien palvelujen moitteettoman toiminnan sekä muualla kuin varattujen oikeuksien alalla rehdin kilpailun varmistamiseksi on erotettava toisistaan säätäjien ja toimijoiden tehtävät; postialan toimija ei saa olla samalla kertaa tuomari ja asianosainen; jäsenvaltion on määriteltävä yhden tai useamman sellaisen kansallisen valvontaviranomaisen asema, joka voi olla tähän tarkoitukseen nimetty julkinen viranomainen tai itsenäinen laitos, 39. on arvioitava postipalvelujen toiminnan yhdenmukaistamisedellytysten vaikutuksia postialan sisämarkkinoiden toimintaan; komission on annettava Euroopan parlamentille ja neuvostolle kertomus tämän direktiivin täytäntöönpanosta kolmen vuoden kuluttua sen antamisesta ja viimeistään vuoden 2000 ensimmäisellä vuosipuoliskolla; on aiheellista, että komissiota avustaisi tässä tehtävässä tarkkailuelin, joka seuraa alan kehitystä ja joka koostuu enintään viidestä komission nimeämästä riippumattomasta asiantuntijasta, jotka kokoavat tarvittavat asiantuntijalausunnot ja keräävät asiaankuuluvat tiedot alan kehityksestä erityisesti taloudelliselta, yhteiskunnalliselta ja teknologiselta näkökannalta sekä tiedot palvelun laadusta, 40. yhteisöjen tuomioistuin on vahvistanut, että kilpailusääntöjä sovelletaan postialalla; tämän direktiivin on oltava perustamissopimuksen sääntöjen mukainen; komissio on tuonut esille kilpailusääntöjen ja erityisesti perustamissopimuksen 90 artiklan soveltamisen postialalle . . . annetussa ilmoituksessa; kilpailusäännöissä edellytetään riippumattoman viranomaisen perustamista varmistamaan varattavissa olevien palvelujen tehokas valvonta sekä yleisesti saatavilla olevien palvelujen suorittajien kirjanpidon avoimuus; kilpailusäännöissä edellytetään myös syrjimättömän pääsyn postiverkkoihin varmistaminen, ja 41. tämä direktiivi ei estä perustamissopimuksen sääntöjen ja erityisesti sen kilpailusääntöjen ja palvelujen vapaan tarjonnan sääntöjen soveltamista, OVAT ANTANEET TÄMÄN DIREKTIIVIN: 1 LUKU Tavoitteet ja soveltamisala 1 artikla Tässä direktiivissä vahvistetaan yhteiset säännöt - postin yleisesti saatavilla olevien palvelujen tarjonnasta yhteisössä; - perusteista, joilla rajataan varattavissa olevat palvelut yleisesti saatavilla olevien palvelujen suorittajille; - tariffiperiaatteista ja kirjanpidon avoimuudesta; - laatustandardien vahvistamisesta ja näiden standardien noudattamisen varmistavasta järjestelmästä; - teknisten standardien yhdenmukaistamisesta; - kansallisten riippumattomien sääntelyviranomaisten perustamisesta. 2 artikla Tässä direktiivissä tarkoitetaan 1. "postipalveluilla" palveluja, joihin kuuluu postilähetysten keräily, mukaan lukien yleinen keräily, kuljetus ja jakelu; 2. "yleisellä postiverkolla" inhimillisten voimavarojen ja omaisuuden kokonaisuutta, jota tarvitaan varmistamaan - postilähetysten keräily, johon kuuluu yleisten saatavilla olevien palvelujen velvoite postilaatikoista tai muista kokoomapisteistä koko alueella; - postilähetysten kuljetus ja käsittely mainittujen lähetysten postiverkon lähetyspaikoista jakelukeskuksiin; - näiden lähetysten jakelu vastaanottajille säännöllisillä jakelureiteillä; 3. "keräilyllä" toimenpidettä, johon kuuluu postilähetysten keräily, kuljetus ja luovuttaminen käsittelypaikasta tai postilaatikoista, joihin ne on tätä varten jätetty, postiverkon vastaanottopisteeseen asti; 4. "tyhjentämisellä" toimenpidettä, johon kuuluu yleisille liikenneteille tai tiloihin tätä tarkoitusta varten sijoitettuihin laatikkoihin tai yleisesti saatavilla olevien palvelujen suorittajien muihin tällaisten lähetysten jättöön soveltuviin tiloihin jätettyjen lähetysten noutaminen; 5. "jakelulla" toimenpiteitä lajittelusta jakelun järjestämisestä vastuussa olevissa keskuksissa postilähetysten vastaanottajalle toimittamiseen; 6. "postilähetyksellä" jollekin osoitettua lähetystä, joka ulkomuotoa ja tekniikkaa koskevan määrittelyn ansiosta voidaan ottaa käsiteltäväksi postiverkkoon. Nämä voivat olla muun muassa kirjelähetyksiä, kirjoja, luetteloita, lehtiä ja aikakausjulkaisuja sekä postipaketteja, joissa olevilla tavaroilla voi olla kaupallinen arvo tai jotka voivat olla arvottomia; 7. "kirjelähetyksellä" viestiä, joka on toteutettu kirjallisessa muodossa tai muussa fyysisessä muodossa ja joka kuljetetaan vastaanottajalle lähettäjän itse lähetyksessä tai sen pakkauksessa ilmoittamaan osoitteeseen. Kirjoja, luetteloita, lehtiä, aikakausjulkaisuja ei pidetä kirjelähetyksinä; 8. "asiakirjojen vaihdolla" lähettäjän suorittamaa postin toimittamista tilapäisiin vaihtokeskuksiin, joissa heidän asiakirjojenvaihtokumppaneillaan on vakiolaatikot, joista he noutavat postinsa. Vaihtokeskusten käyttäjien on muodostettava tämän palvelun yhtenäinen tilaajaryhmä; 9. "kirjatulla lähetyksellä" postilähetystä, josta vastataan kiinteällä arvolla katoamisen tai vahingoittumisen varalta ja joka luovutetaan kuittausta vastaan; 10. "vakuutetulla lähetyksellä" postilähetystä, jonka sisällön lähettäjä vakuuttaa ilmoitetusta arvosta katoamis- tai vahingoittumistapauksen varalta; 11. "maan rajat ylittävällä postilla" toisesta jäsenvaltiosta tai kolmannesta maasta saapuvaa postia; 12. "suoramainonnalla" kirjelähetystä, johon kuuluu mainos- tai markkinointitarkoituksessa huomattavaan määrään osoitteita osoitettu sama viesti; 13. "yleisesti saatavilla olevien palvelujen suorittajalla" julkista tai yksityistä laitosta, jonka tehtäväksi jäsenvaltio on antanut postin yleisesti saatavilla olevien palvelujen varmistamisen kokonaan tai osittain; 14. "päätemaksuilla" korvausta maahan tulevan rajat ylittävän postin jakelusta vastuussa olevien yleisesti saatavilla olevien palvelujen suorittajille; 15. "lähettäjällä" luonnollista henkilöä tai oikeushenkilöä, joka panee alulle postilähetykset; 16. "käyttäjällä" ammatillisia käyttäjiä, yksityisiä kuluttajia sekä postialan muita kuin yleispalveluista vastuussa olevia toimijoita (mukaan lukien välittäjät) silloin, kun nämä postialan toimijat haluavat päästä osallisiksi palveluista täydentääkseen tarjontaa päästä päähän; 17. "välittäjillä" taloudellista toimijaa, joka toimii lähettäjän ja yleisesti saatavilla olevien palvelujen suorittajan välillä postilähetysten keräilyssä, kuljetuksessa ja/tai postilähetysten alkulajittelussa ennen niiden toimittamista yleiseen postiverkkoon samassa tai toisessa maassa; 18. "kansallisella säätelyviranomaisella" jokaisessa jäsenvaltiossa toimielintä tai toimielimiä, joille jäsenvaltio uskoo muun muassa tämän direktiivin soveltamisalaan kuuluvat säätelytehtävät. 2 LUKU Yleisesti saatavilla olevat palvelut 3 artikla Jäsenvaltioiden on varmistettava, että käyttäjillä on oikeus korkealaatuista postipalvelujen tarjontaa vastaaviin yleisesti saatavilla oleviin palveluihin alueen kaikissa pisteissä kaikille käyttäjille kohtuullisin hinnoin. Tätä varten jäsenvaltioiden on huolehdittava, että yhteyspisteiden ja keräilypaikkojen tiheydessä otetaan huomioon käyttäjien tarpeet. Niiden on valvottava, että yleisesti saatavilla olevien palvelujen suorittaja tai suorittajat takaavat kaikkina työpäivinä, vähintään viitenä päivänä viikossa, lukuun ottamatta poikkeuksellisia olosuhteita tai poikkeuksellisia maantieteellisiä olosuhteita, vähintään - postilaatikoiden yhden tyhjentämisen; - yhden jakelun kotiinkantona jokaiselle oikeushenkilölle tai luonnolliselle henkilölle. Jokaisen jäsenvaltion on toteutettava tarvittavat toimenpiteet, jotta yleisesti saatavilla oleviin palveluihin kuuluisivat vähintään seuraavat palvelut: - enintään kahden kilogramman painoisten kirjelähetysten ja kirjojen, luetteloiden, lehtien ja aikakausjulkaisujen sekä enintään 20 kilogramman painoisten postipakettien keräily, kuljetus ja jakelu; - kirjattujen lähetysten ja vakuutettujen lähetysten palvelut. Postilähetysten vähimmäis- ja enimmäiskoko on vahvistettu Maailman postiliiton joulukuussa 1989 Washingtonissa pidetyssä kokouksessa hyväksymässä postipaketteja koskevassa sopimuksessa. Tässä artiklassa määriteltyihin yleispalveluihin kuuluvat sekä kansalliset palvelut että palvelut yli rajojen. 4 artikla Jokaisen jäsenvaltion on nimettävä yksi tai useampia postialan toimijoita huolehtimaan yleisesti saatavilla olevista palveluista ja ilmoitettava komissiolle nimetty toimija tai nimetyt toimijat. Sen on määritettävä ja julkaistava yhteisön oikeutta noudattaen yleisesti saatavilla olevien palvelujen suorittajien velvoitteet ja oikeudet. 5 artikla Jokaisen jäsenvaltion on huolehdittava, että yleisesti saatavilla olevat palvelut vastaavat seuraavia vaatimuksia: - kirjeiden koskemattomuuden ja kirjesalaisuuden säilymisen takaavan palvelun tarjoaminen; - tasa-arvoisissa edellytyksissä oleville käyttäjille samanlaisten palvelujen tarjoaminen; - palvelut tapahtuvat ilman minkäänlaista syrjintää, erityisesti poliittista, uskonnollista tai ideologista syrjintää; - keskeytystä tai lopettamista ei tapahdu muutoin kuin ylivoimaisen esteen tapauksissa; - kehitys teknisen, taloudellisen ja sosiaalisen ympäristön sekä käyttäjien vaatimusten mukaan. 6 artikla Jäsenvaltioiden on huolehdittava, että yleisesti saatavilla olevien palvelujen suorittaja tai suorittajat toimittavat säännöllisesti käyttäjille riittävästi tarkkaa tietoa tarjotuista yleisesti saatavilla olevista palveluista, erityisesti palveluiden saamista, hintaa ja laatutasoa koskevista yleisistä edellytyksistä. Nämä tiedot on julkaistava, erityisesti julisteina tai esitteinä. Jäsenvaltioiden on ilmoitettava komissiolle kuuden kuukauden kuluessa tämän direktiivin voimaantulosta tavasta, jolla ensimmäisen kohdan mukaisesti julkaistavat tiedot on asetettu saataville. Kaikista myöhemmistä muutoksista on ilmoitettava komissiolle mahdollisimman pian. 7 artikla Jokaisen jäsenvaltion on varmistettava pysyvästi tässä direktiivissä tarkoitettujen yleisesti saatavilla olevien palvelujen tarjoaminen. 3 LUKU Varattavissa olevien palvelujen yhdenmukaistaminen 8 artikla 1. Yleisesti saatavilla olevien palvelujen säilyttämiseksi tarvittaviin jokaisessa jäsenvaltiossa yleisesti saatavilla olevien palvelujen suorittajille varattavissa oleviin palveluihin kuuluu kotimaan sellaisten kirjelähetysten keräily, kuljetus, lajittelu ja jakelu, joiden hinta on vähemmän kuin viisi kertaa ensimmäisen luokan kirjelähetyksen yleistariffi ja paino alle 350 grammaa tämän artiklan 2 kohdassa säädettyjä poikkeuksia lukuun ottamatta. 2. Maahan tulevan rajat ylittävän postin jakelu ja suoramainonta kuuluvat kuitenkin edelleen varattavissa oleviin palveluihin 31 päivään joulukuuta 2000 asti, jos tämä varaaminen on välttämätöntä yleisesti saatavilla olevien palvelujen suorittajan/suorittajien rahoitustasapainolle. Komissio päättää kuitenkin viimeistään 30 päivänä kesäkuuta 1998 mahdollisuudesta jatkaa näiden palvelujen varaamista 31 päivän joulukuuta 2000 jälkeen, ottaen huomioon alalla tähän päivämäärään mennessä tapahtuneen, erityisesti taloudellisen, yhteiskunnallisen ja teknologisen kehityksen ja yleisesti saatavilla olevien palvelujen tarjoajan rahoitustasapainon. 3. Rajoittamatta 2 kohdan soveltamista 1 kohdan säännökset tarkistetaan uudelleen komission antaessa Euroopan parlamentille ja neuvostolle kertomuksen tämän direktiivin täytäntöönpanosta 23 artiklan mukaisesti ja viimeistään vuoden 2000 ensimmäisellä vuosipuoliskolla. 4. Jäsenvaltioiden on komission pyynnöstä annettava kaikki 2 kohdassa tarkoitetussa päätöksessä sekä 3 kohdassa tarkoitetussa kertomuksessa tarvittavat tiedot. 9 artikla Jäsenvaltiot nimeävät laitoksen tai laitokset, joilla on oikeus asettaa postilähetysten keräilyä varten postilaatikoita julkiselle liikennepaikalle ja oikeus laskea liikkeelle maan nimellä varustettuja postimerkkejä. 4 LUKU Ehdot verkkoihin liittymiseen ja sellaisten palvelujen tarjoamiseen, jotka eivät ole varattavissa 10 artikla 1. Jäsenvaltiot voivat turvautua ilmoitusmenettelyihin ja perustelluissa tapauksissa toimiluvan myöntämismenettelyyn niiden postipalvelujen, jotka eivät ole varattuja yleisesti saatavilla olevien palvelujen tarjoajille, kaupallisessa tarjoamisessa yleisölle. Näiden menettelyjen on oltava avoimia ja objektiivisia, ja niiden on perustuttava objektiivisille perusteille. 2. Toimilupien myöntäminen voi tarvittaessa riippua yleisesti saatavilla olevia palveluja koskevista suhteellisista velvoitteista ja velvoitteesta olla vahingoittamatta yleisesti saatavilla olevien palvelujen tarjoajien erityis- ja yksinoikeuksia varattujen postipalvelujen osalta 8 artiklan 1 kohdan perusteella. 3. Kun jäsenvaltio toteaa, että yleisesti saatavilla olevien palvelujen velvoitteet, sellaisina kuin ne määritellään tässä direktiivissä, aiheuttavat epäoikeudenmukaisen taloudellisen rasitteen yleisesti saatavilla olevien palvelujen tarjoajalle, se voi sitoa toimilupien myöntämisen velvoitteeseen tukea rahallisesti korvausrahastoa, joka on perustettu erityisesti tätä tarkoitusta varten ja jota johtaa edunsaaja tai edunsaajista muodostuva riippumaton toimielin. Tässä tapauksessa jäsenvaltion on taattava, että rahallisten tukien suuruutta määriteltäessä noudatetaan avoimuuden, syrjimättömyyden ja suhteellisuuden periaatteita. 4. Jäsenvaltiot varmistavat, että toimiluvan epäämisen syyt ilmoitetaan hakijalle, ja perustavat muutoksenhakumenettelyn. 5. Jäsenvaltiot voivat ottaa käyttöön suoramainonnan tunnistusjärjestelmän, jolla sitä voidaan valvoa sen vapauduttua. 11 artikla 1. Euroopan parlamentti ja neuvosto säätävät komission ehdotuksesta ja perustamissopimuksen 57 artiklan 2 kohdan ja 66 sekä 100 a artiklan perusteella lupamenettelyihin tarvittavat yhdenmukaistamistoimenpiteet sellaisten postipalvelujen kaupalliseksi tarjoamiseksi yleisölle, jotka eivät ole varattavissa, lukuun ottamatta palveluja, joille ei voida asettaa sellaisia tehtäviä, kuten asiakirjojen vaihto ja muihin jäsenvaltioihin osoitettu rajat ylittävä lähtevä posti. 2. Edellä 1 kohdassa tarkoitetut yhdenmukaistamistoimenpiteet koskevat erityisesti perusteita ja menettelyjä, joita toimilupaa hakevan postialan toimijan on noudatettava, näiden perusteiden ja menettelyjen julkaisemista koskevia yksityiskohtaisia sääntöjä sekä muutoksenhakumenettelyjä silloin, kun toimilupa evätään. 12 artikla Euroopan parlamentti ja neuvosto säätävät komission ehdotuksesta ja perustamissopimuksen 57 artiklan 2 kohdan ja 66 sekä 100 a artiklan perusteella tarvittavista yhdenmukaistamistoimenpiteistä, joilla varmistetaan yleisesti saatavilla olevien palvelujen käyttäjien ja tarjoajien pääsy yleiseen postiverkkoon postilähetysten lopullista jakelua edeltävässä vaiheessa avoimin ja syrjimättömin edellytyksin. 5 LUKU Tariffiperiaatteet ja kirjanpidon avoimuus 13 artikla Jäsenvaltioiden on huolehdittava, että yleisesti saatavilla olevien palvelujen tariffit laaditaan seuraavien periaatteiden mukaisesti: - hintojen on oltava kohtuulliset; palvelut on mahdollistettava kaikkien käyttäjien saataville; - hinnat on vahvistettava kullekin yleisesti saatavilla oleviin palveluihin kuuluvalle palvelulle suhteessa kustannuksiin; jäsenvaltiot saavat päättää yhteisen tariffin käyttämisestä koko kansallisella alueellaan jokaisen yleisesti saatavilla oleviin palveluihin kuuluvan palvelun osalta; - tariffien on oltava avoimet ja syrjimättömät. 14 artikla Jäsenvaltioiden on toteutettava toimenpiteet sen varmistamiseksi, että päätemaksut määritetään suhteessa yleisesti saatavilla olevien palvelujensuorittajien kustannuksiin siten, että varmistetaan postin syrjimätön käsittely ja jakelu vastaanottajamaassa sekä toimitettujen palvelujen laatu. 15 artikla 1. Jäsenvaltioiden on toteutettava tarvittavat toimenpiteet sen varmistamiseksi, että kahden vuoden kuluessa tämän direktiivin voimaantulosta yleisesti saatavilla olevien palvelujen suorittajien tilinpäätökset laaditaan 2 ja 3 kohdan mukaisesti. 2. Yleisesti saatavilla olevien palvelujen suorittajien on pidettävä sisäisessä kirjanpidossaan eri tilejä kaikille varattuun alaan kuuluville palveluille (eritellen keräily-, kuljetus-, lajittelu- ja jakeluvaiheet) ja niille palveluille, joita ei varata, kuten niiden olisi tehtävä, jos eri yritykset toimittaisivat kyseiset palvelut. Niiden vuosikertomuksiin on sisällytettävä tase ja tuloslaskelma sekä varattavissa oleville palveluille että niille, joita ei varata. 3. Riippumattoman tilintarkastuslaitoksen on tarkastettava yleisesti saatavilla olevien palvelujen suorittajien tilit riippumatta niiden omistusoikeusjärjestelmästä ja niiden oikeudellisesta muodosta. Yleisesti saatavilla olevien palvelujen suorittajien, joiden ei lain mukaan tarvitse julkistaa kirjanpitoaan, on säilytettävä yhtä kappaletta siitä kansallisen säätelyviranomaisen ja komission käyttöä varten. Komissio toteuttaa tarvittavat toimenpiteet tässä yhteydessä saamiensa tietojen luottamuksellisuuden säilyttämiseksi. 6 LUKU Palvelujen laatu 16 artikla Jäsenvaltioiden on huolehdittava, että tarjottavat yleisesti saatavilla olevat palvelut ovat korkealaatuisia. Laatustandardit koskevat erityisesti kuljetuksen kestoa, palvelujen säännöllisyyttä ja luotettavuutta. Nämä standardit vahvistavat - jäsenvaltiot kansallisten palvelujen osalta; - komissio yhteisön sisäisten rajat ylittävien palvelujen osalta 21 artiklassa säädetyn menettelyn mukaisesti; Yleisesti saatavilla olevien palvelujen suorittajien ulkopuolisten toimielinten on valvottava suorituskykyä vähintään kerran vuodessa itsenäisesti komission vahvistamin standardiedellytyksin ja niistä on julkaistava vähintään yksi kertomus vuodessa. 17 artikla Jäsenvaltioiden on huolehdittava standardien vahvistamisesta kansalliselle postille ja siitä, että nämä standardit ovat yhteensoveltuvat komission yhteisön sisäisille rajat ylittäville palveluille vahvistamien standardien kanssa. Alkuperäisen tavoitteen on voitava taata, että jäsenvaltioissa nopeimman standardiluokan kirjelähetyksien kuljetus päästä päähän kestäisi vähintään 80 prosentissa lähetyksistä yhden työpäivän lähetyspäivän ja jakelupäivän lisäksi, ottaen kuitenkin huomioon kansalliset ominaispiirteet. Nämä standardit tarkistetaan määräajoin. Suorituskyvyn valvonta ja tulosten perustelut on tehtävä 16 artiklassa vahvistettujen säännösten mukaisesti. 18 artikla Komissio vahvistaa 16 artiklan mukaisesti vuoden kuluttua tämän direktiivin antamisesta yhteisön sisäisten rajat ylittävien palvelujen laatustandardit. Komissio julkaisee nämä standardit Euroopan yhteisöjen virallisessa lehdessä ja huolehtii säännöllisestä valvonnasta sekä näiden standardien noudattamista ja saavutettua edistystä osoittavan suorituskyvyn julkaisemisesta. Näitä standardeja tarkastellaan säännöllisesti. Jäsenvaltioiden on sovellettava siihen asti, kunnes komissio on vahvistanut nämä standardit, nopeimman vakioluokan kirjelähetyksiin seuraavaa standardia: kuljetuksen kesto päästä päähän kolme työpäivää luovutuspäivästä alkuperämaassa jakelupäivään jakelumaassa (P + 3) 90 prosentille lähetyksistä ja viisi työpäivää (P + 5) 99 prosentille lähetyksistä. Nämä ovat keskistandardeja, joita yleisesti saatavilla olevien palvelujen suorittajat voivat parantaa. 19 artikla Jäsenvaltioiden on huolehdittava, että käyttäjien reklamaatioiden käsittelylle vahvistetaan avoimet ja yksinkertaiset menettelyt, jotka eivät rasita taloudellisesti, erityisesti lähetysten katoamisen, varastamisen, vahingoittumisen tai palvelujen laatustandardien noudattamatta jättämisen yhteydessä. Jäsenvaltioiden on huolehdittava, että laaditaan tehokas ja nopea korvaus- ja/tai hyvitysjärjestelmä sekä järjestelmä riitojen ratkaisemisesta oikeudenmukaisesti ja kohtuullisessa ajassa. Rajoittamatta kansallisen tai yhteisön lainsäädännön muutoksenhakukeinoja jäsenvaltioiden on huolehdittava, että käyttäjät, jotka kansallisen lainsäädännön niin edellyttäessä toimivat yhdessä käyttäjien ja/tai kuluttajien etujärjestöjen kanssa, voivat esittää kansalliselle sääntelyviranomaiselle asiat, joissa kuluttajien yleisesti saatavilla olevien palvelujen tarjoajille tekemät reklamaatiot eivät ole johtaneet tulokseen. Jäsenvaltioiden on huolehdittava 16 artiklan mukaisesti, että yleisesti saatavilla olevien palvelujen suorittajat julkaisevat suorituskyvyn valvontaa koskevan kertomuksen kanssa tiedot, joista käy ilmi reklamaatioiden määrä ja niiden käsittelytapa. 7 LUKU Teknisten standardien yhdenmukaistaminen 20 artikla Teknisten standardien yhdenmukaistamista on kehitettävä erityisesti käyttäjien etujen mukaisesti. Postialalle sovellettavien teknisten standardien laatimisesta vastaa Euroopan standardointikomitea neuvoston direktiivin 83/189/ETY (4) periaatteiden mukaisesti. Tässä työssä otetaan huomioon kansainvälisellä tasolla, erityisesti Maailman postiliitossa sovitut yhdenmukaistamistoimenpiteet. Sovellettavat standardit julkaistaan kerran vuodessa Euroopan yhteisöjen virallisessa lehdessä. Jäsenvaltioiden on huolehdittava, että yleisesti saatavilla olevia palveluja tarjottaessa viitataan Euroopan yhteisöjen virallisessa lehdessä julkaistuihin standardeihin. Euroopan standardointikomitean toteuttamien töiden etenemisestä sekä sen saavuttamasta edistyksestä kuullaan neuvoa-antavaa komiteaa 21 artiklan mukaisesti. 8 LUKU Neuvoa-antava komitea 21 artikla Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. Komitea vahvistaa työjärjestyksensä. Komiteaa kuullaan 16 artiklassa säädetystä palvelun laadusta ja 20 artiklassa säädetystä teknisestä standardoinnista. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. Komissio kuulee myös postialan toimijoita, asianomaista teollisuutta, käyttäjiä, mukaan lukien vakituiset käyttäjät, työmarkkinaosapuolten edustajia palvelujen laadusta ja teknisten standardien yhdenmukaistamisesta. Se antaa komitealle säännöllisesti tiedoksi näiden neuvottelujen ja 23 artiklassa tarkoitetun tarkkailuelimen työn tulokset. 9 LUKU Kansalliset säätelyviranomaiset 22 artikla Jokaisen jäsenvaltion on nimettävä oikeudellisesti ja toiminnallisesti postialan toimijoista riippumaton kansallinen valvontaviranomainen postialalle. Jäsenvaltioiden on ilmoitettava komissiolle tässä direktiivissä säädettyjen tehtävien toteuttamiseen nimeämänsä kansalliset säätelyviranomaiset. Kansallisilla säätelyviranomaisilla on erityisesti tehtävänään varmistaa tässä direktiivissä säädettyjen velvoitteiden täyttäminen; niiden tehtävänä voi myös olla kansallisten ja yhteisön kilpailusääntöjen noudattamisen varmistaminen postialalla. Kansallisten säätelyviranomaisten on toimitettava komissiolle kerran kalenterivuodessa kertomus, jossa esitetään tässä direktiivissä annettujen tavoitteiden täyttämisessä kansallisella tasolla saavutettu edistys. Vuosikertomus on toimitettava komissiolle viiden kuukauden kuluessa kertomukseen kuuluvan vuoden lopusta laskettuna. 10 LUKU Loppusäännöksiä 23 artikla 1. Kolmen vuoden kuluttua tämän direktiivin voimaantulosta ja viimeistään vuoden 2000 ensimmäisellä vuosipuoliskolla komissio antaa Euroopan parlamentille ja neuvostolle kertomuksen tämän direktiivin täytäntöönpanosta. Komissiota avustaa tässä tarkkailuelin, joka seuraa alan kehitystä. 2. Tarkkailuelin koostuu enintään viidestä komission nimeämästä riippumattomasta asiantuntijasta, jotka kokoavat tarvittavat asiantuntijalausunnot ja keräävät asiaankuuluvat tiedot alan kehityksestä erityisesti taloudelliselta, yhteiskunnalliselta ja teknologiselta näkökannalta sekä tiedot palvelun laadusta. 24 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset kuuden kuukauden kuluessa sen voimaantulosta. Niiden on ilmoitettava tästä viipymättä komissiolle. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 25 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 26 artikla Tämä direktiivi on osoitettu kaikille jäsenvaltioille. (1) EYVL N:o C 42, 15.2.1993, s. 240 (2) EYVL N:o C 48, 16.2.1994, s. 3 (3) EYVL N:o L 95, 21.4.1993, s. 29 (4) EYVL N:o L 109, 26.4.1983, s. 8